Addie's เป็นร้านอาหารไทยในลอนดอนอีกแห่งหนึ่งที่ค่อนข้างมีชื่อทั้งในหมู่คนไทยและเชื่อว่าสำหรับชาวลอนดอนด้วยจากจำนวนคนที่แน่นตลอดและการต่อคิว

ร้านตั้งอยู่ใกล้สถานี Earl's Court ส่วนบรรยากาศร้านจะสบายๆ ร้านไม่ใหญ่มากแต่ก็นั่งได้พอสมควร ร้านนี้เป็นอีกร้านที่ขึ้นชื่อว่ารสชาติใกล้เคียงกับเมืองไทยมากและรสก็จัดดีครับ วันที่ไปสั่งหลายอย่างเหมือนกัน เช่น จานนึงเป็นอารมณ์ลาบปลา เป็นปลาทั้งตัวแล้วก็ราดด้วยเครื่องลาบเต็มๆ ทุกส่วนผสม เครื่องและรสชาติจัดเต็มมาก ปลาก็โอเคไม่แห้งเกินครับ นานๆ ได้กินแบบนี้ในลอนดอนทีก็พอให้หายคิดถึงได้เหมือนกัน ส่วนอีกเมนูที่สั่งคือแกงเผ็ดเป็ดย่าง อันนี้สั่งมาเพราะหาทานยากในลอนดอน และก็ไม่ผิดหวังครับ เพราะ รสชาติเข้มข้นถึงใจมาก น้ำกะทิก็ดีครับ เป็ดนุ่มตามมาตรฐาน และคงความเผ็ดได้ในระดับนึง 

สรุปร้าน Addie's นี้ก็เป็นอีกหนึ่งร้านไทยในลอนดอนที่ผมแนะนำครับ สำหรับใครที่แวะไปย่านนั้น ร้านหาไม่ยากครับ เดินจาก tube นิดเดียว